CELEX: 62019CA0434
Language: el
Date: 2021-03-03 00:00:00
Title: Συνεκδικασθείσες υποθέσεις C-434/19 και C-435/19: Απόφαση του Δικαστηρίου (πέμπτο τμήμα) της 3ης Μαρτίου 2021 [αίτηση του Corte suprema di cassazione (Ιταλία) για την έκδοση προδικαστικής αποφάσεως] — Poste Italiane SpA (C-434/19), Agenzia delle entrate — Riscossione (C-435/19) κατά Riscossione Sicilia SpA agente riscossione per la provincia di Palermo e delle altre provincie siciliane (C-434/19), Poste Italiane SpA (C-435/19) (Προδικαστική παραπομπή – Κρατικές ενισχύσεις – Ανταγωνισμός – Άρθρο 107, παράγραφος 1, ΣΛΕΕ – Όροι εφαρμογής – Άρθρο 106, παράγραφος 2, ΣΛΕΕ – Υπηρεσίες γενικού οικονομικού συμφέροντος – Διαχείριση της υπηρεσίας τρεχούμενου λογαριασμού ταχυδρομικού ταμιευτηρίου για την είσπραξη του δημοτικού φόρου ακίνητης περιουσίας – Επιχειρήσεις στις οποίες τα κράτη μέλη χορηγούν ειδικά ή αποκλειστικά δικαιώματα – Προμήθειες που καθορίζονται μονομερώς από την δικαιούχο επιχείρηση – Κατάχρηση δεσπόζουσας θέσης – Άρθρο 102 ΣΛΕΕ – Απαράδεκτο)

3.5.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 163/5
            
         
      Απόφαση του Δικαστηρίου (πέμπτο τμήμα) της 3ης Μαρτίου 2021 [αίτηση του Corte suprema di cassazione (Ιταλία) για την έκδοση προδικαστικής αποφάσεως] — Poste Italiane SpA (C-434/19), Agenzia delle entrate — Riscossione (C-435/19) κατά Riscossione Sicilia SpA agente riscossione per la provincia di Palermo e delle altre provincie siciliane (C-434/19), Poste Italiane SpA (C-435/19)
      (Συνεκδικασθείσες υποθέσεις C-434/19 και C-435/19) (1)
      
      (Προδικαστική παραπομπή - Κρατικές ενισχύσεις - Ανταγωνισμός - Άρθρο 107, παράγραφος 1, ΣΛΕΕ - Όροι εφαρμογής - Άρθρο 106, παράγραφος 2, ΣΛΕΕ - Υπηρεσίες γενικού οικονομικού συμφέροντος - Διαχείριση της υπηρεσίας τρεχούμενου λογαριασμού ταχυδρομικού ταμιευτηρίου για την είσπραξη του δημοτικού φόρου ακίνητης περιουσίας - Επιχειρήσεις στις οποίες τα κράτη μέλη χορηγούν ειδικά ή αποκλειστικά δικαιώματα - Προμήθειες που καθορίζονται μονομερώς από την δικαιούχο επιχείρηση - Κατάχρηση δεσπόζουσας θέσης - Άρθρο 102 ΣΛΕΕ - Απαράδεκτο)
      (2021/C 163/06)
      Γλώσσα διαδικασίας: η ιταλική
      
         Αιτούν δικαστήριο
      
      Corte suprema di cassazione
      
         Διάδικοι στην υπόθεση της κύριας δίκης
      
      Poste Italiane SpA (C-434/19), Agenzia delle entrate — Riscossione (C-435/19)
      
         κατά
      
      Riscossione Sicilia SpA agente riscossione per la provincia di Palermo e delle altre provincie siciliane (C-434/19), Poste Italiane SpA (C-435/19)
      
         παρισταμένης της: Poste italiane SpA — Bancoposta (C-435/19)
      
         Διατακτικό
      
      Το άρθρο 107 ΣΛΕΕ έχει την έννοια ότι συνιστά «κρατική ενίσχυση», όπως αυτή ορίζεται στην εν λόγω διάταξη, το εθνικό μέτρο με το οποίο οι παραχωρησιούχοι που είναι επιφορτισμένοι με την είσπραξη του φόρου ICI υποχρεούνται να διατηρούν τρεχούμενο λογαριασμό στο όνομά τους στην Poste Italiane SpA, για να μπορούν οι φορολογούμενοι να καταθέτουν το ποσό του φόρου στον λογαριασμό αυτόν, και να καταβάλλουν προμήθεια για τη διαχείριση του τρεχούμενου αυτού λογαριασμού, εφόσον το μέτρο αυτό καταλογίζεται στο κράτος, παρέχει επιλεκτικό πλεονέκτημα στην Poste Italiane μέσω κρατικών πόρων και δύναται να νοθεύσει τον ανταγωνισμό και το εμπόριο μεταξύ των κρατών μελών, πράγμα το οποίο εναπόκειται στο αιτούν δικαστήριο να εξακριβώσει.
      
         (1)  ΕΕ C 328 της 30.09.2019.